jkorsvik/nowiki_second_scrape_merged huggingface dataset:
Moosach

Moosach er en elv i Bayern og en sideelv til Isar, som den munner ut i mellom Freising og Moosburg. Moosach kan også regnes som en bielv til Amper ettersom om lag 30 % av vannet den fører med seg renner inn i denne.
Den opprinnelige kilden til Moosach finner man for øvrig i bydelen Moosach i München.


== Eksterne lenker ==
(en) Moosach (Isar) – kategori av bilder, video eller lyd på Commons
Moderat Samling för Åland

Moderat Samling för Åland er et liberalkonservativt politisk parti på Åland. Partiet oppstod i sin nåværende form i 2013, da Moderaterna på Åland slo seg sammen med representanter fra Obunden samling, men har en organisasjonskontinuitet tilbake til etterkrigstiden.


== Historie ==
Partiet har sin opprinnelse i valgforbundet Åländsk Samling, som første gang stilte til valg til Finlands riksdag, der Åland har ett mandat, i 1948.I 1967 ble det innkalt til stiftelsesmøte for et fastere organisert parti, Åländska Förbundet. Det endte med splittelse, og mange representanter fra bygdene dannet i stedet Landsbygdens och skärgårdens valförbund (LoS). Et småborgerskap i Mariehamn dannet sitt eget liberale parti. Disse partidannelsene ble forløpere til Åländsk Center og Liberalerna på Åland, som avtegnet seg i løpet av 1970-årene.De urbankonservative i Mariehamn ble basis for Frisinnad Samverkan (FS), som ble etablert høsten 1967.Frisinnad Samverkan skiftet navn til Moderaterna på Åland i 2011 og slo seg sammen med Obunden samlings lagtingsgruppe og regjeringsmedlemmer i 2013.Moderat Samling för Åland og deres forløpere har i alle år vært representert i Ålands lagting og deltatt i valgforbund ved valg til Finlands riksdag.Den moderate Roger Jansson har vært både Ålands regjeringssjef (1995–1999) og riksdagsmann (2003–2007).


== Referanser ==


== Eksterne lenker ==
Offisielt nettsted
WIDEX Sportsman and Sportswoman of the Year

WIDEX Sportsman and Sportswoman of the Year er en årlig pris som utdeles av det internasjonale idrettsforbundet for døve, International Committee of Sports for the Deaf, ICSD. 
Navnet «WIDEX» kommer av den danske hovedsponsoren, Widex, produsent av høreapparater.


== Oversikt over prisvinnere - kvinner ==


== Oversikt over prisvinnere - menn ==


== Eksterne lenker ==
Offisiell hjemmeside til Deaflympics og ICSD (kilde til artikkelen)
Claudius Jacob Schive

Claudius Jacob Schive (født 1. september 1792 i Bergen, død 26. februar 1878 i Sandnes) var tollinspektør i Stavanger fra 1840. Han skrev bøker og artikler om mynthistorie og Stavanger domkirke.  Han er omtalt som Norges første numismatiker og Norsk Numismatisk Forening har opprettet Schivemedaljen for å hedre fremtredende numismatikere.
Som assistent for den første kanal- og havneinspektøren Fredrik Christopher Gedde utarbeidet Schive i 1827 den første omfattende vassdragsbeskrivelse, nemlig av Vorma og Glomma. Beskrivelsen ble utført for å finne ut om disse elvene kunne bli farbare for skip, og offentliggjort i 1828.
Schive ble etter dette kanal- og havnedirektør fra 1828 til 1840. Mellom 1830 og 1832 stod han bak en modernisering av fyrvesenet, og innførte det såkalte franske linsesystemet.Schive var en ivrig myntsamler, og forærte 2207 mynter til Bergen Museum i 1849. Han laget også en myntkatalog for Bergen Museum, og utga verket Norges Mynter i Middelalderen i 1865. 
Han drev med arkeologiske utgravninger under Kleiva i Stavanger der han mente å påvise grunnmurene til Olavskirken i Olavsklosteret, og i Kirkegata nær Arneageren der han mente å ha påvist Martinskirken. Han utpekte Vistehålå i Randaberg for å få Bergen Museum til å gjøre arkeologiske undersøkelser der. I 1878 fikk han publisert artikkelen Mærkelige Hoveder i Klæbersten i og udenpaa Stavanger Domkirkes Chor.I 1865 var han med og startet Stavanger kunstforening.

Han bar kommandørkorset av St. Olavs Orden og Sverdordenens ridderkors.
Han har en gate oppkalt etter seg i Stavanger: Schives gate på Våland, og en på Briskeby i Oslo: Schives gate. 


== Bibliografi ==
Schive, C.I. (1792-1878) (1828). Foreløbig Undersøgelse over Vormen og Storelven eller Glommen, hvorvidt disse Elve ere eller kunne gjøres skikkede til Befaring med Flodfartøier. Christiania: Trykt hos Chr. Grøndahl.  
Schive, C.I. (1792-1878) (1865). Norges Mynter i Middelalderen. Christiania: H. Tønsberg. 


== Referanser ==


== Kilder ==
Johan Vogt: Elektrisitetslandet Norge – Fra norsk vassdrags- og elektrisitetsvesens historie. Universitetsforlaget 1971, side 21.
"Benna": Tollinspektøren som ble vår største myntekspert, Stavanger Aftenblad, 18. mars 1967.
B. Morgenstierne: Claudius Jacob Schive, Ny Illustrert tidende, 1875, side 321.
Underoff.: Claudius Jacob Schive, 1878-1879, side 15.
Pleione (mytologi)

Pleione (gresk: Πληιόνη, senere: Πλειόνη; /ˈplaɪəniː/) var en nymfe i gresk mytologi og en av okeanidene. Hun bodde i en sørlige region av Hellas kalt Arkadia, på fjellet Kyllene. Hun var maken til kjempen Atlas som hun fikk døtrene Hyas, de ni hyadene og de sju pleiadene (som var nymfer i omgangskretsen til Artemis).
Hun var også en beskytter av seiling. Hun kan ha blitt plassert blant epimelidene (nymfer og beskyttere av epletrær) og overvåket antallet til dyrene da hennes navn betyr «mye» / «øke i antall», og hennes barnebarn, Hermes, var en gud for jordbrukets tamdyr. Et annet barnebarn var halvguden Iasion.


== Referanser ==


== Eksterne lenker ==
«Pleione», Theoi Project
Viacom

Viacom var et av de største mediekonsernene i USA med en årlig omsetning på flere milliarder dollar. Det ble etablert i 2005, men hadde røtter tilbake til 1970-tallet.
Konsernet sto bak kabel-tv-kanaler som MTV, Nickelodeon, Comedy Central, BET, Spike TV, LOGO, Nick-at-Nite, TV Land, CMT og VH1. Viacom var også eieren av Paramount Pictures og DreamWorks. Aksjemajoriten av Viacom var eiet av Sumner Redstone og hans familie.


== Eksterne lenker ==
(en) Offisielt nettsted 
(en) Viacom – kategori av bilder, video eller lyd på Commons
Lorents Dahlquist

Lorents Dahlquist (eller Dalkvist), bedre kjent som Storlosen (født 7. februar 1899, død 29. mai 1970) var en av de fremste grenseloser i Norge under andre verdenskrig. Dahlquist var en småbruker fra Frol, syv km øst for Levanger. Han var godt over 40 år da han første gang førte en flyktning over til Skalstugan på svensk side, 13–14 mil begge veier. Etter hvert gikk det nokså jevnt over fjellet.
Etter hvert fikk Dahlquist også hjelp av sønnen Johan (f. 1923, d. 1988), som på den tiden var ca. 20 år gammel. Han gikk de første turene sammen med faren slik at han ble kjent med rutene. Senere kunne han hjelpe til eller avløse om det skulle bli behov for det. Johan ble arrestert på omtrent samme tid som faren, høsten 1944. Han hadde da gått omkring 50 turer til og fra grensa. Dahlquist var blitt utskrevet til Nasjonal arbeidsinnsats, og nekta. Han sto på farten og skulle lose seks mann over fjellet da de kom og henta ham. De ble sittende på henholdsvis Grini og Falstad.


== Referanser ==


== Litteratur ==
Ragnar Ulstein: Svensketrafikken, 1974, ISBN 8252104134
Andreas E. Eidsaa jr.

Andreas Endre Eidsaa jr. (født 1970) er en norsk bistandsarbeider og politiker for KrF. 
Eidsaa har jobbet som rådgiver og direktør innen fattigdomsbekjempelse i Latin-Amerika og Asia, med fokus på samfunnsutvikling og mikrokreditt. Han er politiker for KrF, og var leder for KrFU i Norge i perioden 1993–1996 samt vararepresentant nr. fem for Rogaland på Stortinget i perioden 1993–1997. Han er innvalgt i formannskapet og kommunestyret i Gjesdal kommune for perioden 2015-2019.Parallelt med politikken begynte han i 1993 som medarbeider i Storsalen menighet i Oslo og i 1998 ble han ansatt som daglig leder ved samme menighet. I 2003 sluttet han i stillingen for å lede Misjonsalliansens bistandsarbeid i Ecuador. Sommeren 2008 var han en av organisasjonens utsendinger på verdenskongressen om mikrokreditt i Indonesia. I 2009 flyttet han og kona Lina Ytreland Eidsaa til Kambodsja for å starte opp et arbeid for Misjonsalliansen der. Eidsaa har senere hatt stillingen som kirkeverge i Sandnes.


== Referanser ==


== Eksterne lenker ==
(no) Andreas E. Eidsaa jr. hos Stortinget 
(no) Andreas E. Eidsaa jr. hos Norsk senter for forskningsdata
Østre Baray

Østre Baray (khmer: បារាយខាងកើត) er en nå tørrlagt baray, eller kunstig vannreservoar, ved Angkor i Kambodsja, som går i retning øst-vest og ligger like øst for veggene som omga den gamle hovedstaden i Khmerriket, Angkor Thom. Den ble bygget rundt år 900 i kong Yasovarmans regjeringstid. Barayen fikk vann fra Kulenplatået gjennom Siem Reap-elven, og darayen var den nest største i Angkorområdet. Den var rundt 7150 meter lang og 1740 meter bred, og kunne holde nær 50 millioner kubikkmeter vann. Arbeidet og organiseringen som var nødvendig for å konstruere den var svimlende: Dens diker inneholder omtrent 8 millioner kubikkmeter fyllmasse. 
Stener med påskrifter som markerer byggingen av barayen har blitt funnet på alle fire hjørnene av den. Den ble opprinnelig kalt Yashodharatataka, etter sin konge som beordret byggingen. 
Lærde er delt i synet på hensikten med denne og andre barayer. Ifølge noen teorier holdt de vann til vanning, men ingen inskripsjon er funnet å nevne en slik funksjon. Andre teorier sier at barayer først og fremst tjente et symbolsk formål i kambodsjansk religiøst liv, som et bilde på skapelsens hav som omgir Merufjellet, de hinduistiske guders hjem. 
Østre Baray i dag inneholder ikke vann; bønder dyrker avlinger på bredden. Men den er fortsatt godt synlig på satellittbilder. I midten av barayen er Østre Mebon tempel, som ligger på en forhøyning som var en øy i de dager da barayen inneholdt vann.
Gordon Johnsen

Gordon Hamilton Johnsen (født 29. desember 1905 i New Haven, Connecticut, USA, død 15. september 1983) var en norsk psykiater og grunnlegger av Modum Bad. Han var ridder av St. Olavs Orden fra 1966 og var også tildelt Kong Christian Xs frihetsmedalje. Han giftet seg med Inga f. Nilsen i 1934. De fikk sju barn, en av dem var psykiater Einar Johnsen.Gordon Johnsen tilbrakte sin barndom i New Haven, hvor hans foreldre Martha og Ludvig Johnsen var prestefolk i en dansk-norsk frikirke. Men familien flyttet tilbake til Norge og han tok eksamen artium på Kristelig Gymnasium i Oslo i 1924 og ble cand.med. i 1932. Han hadde turnustjeneste i Balsfjord og Tromsø og opprettet så privat praksis i Ringsaker, hvor han traff dr. Einar Lundby. Han valgte å spesialisere seg i psykiatri og etter et par år som reservelege på Fengselssykehuset i Oslo og på Psykiatrisk Klinikk ble han i 1948 overlege ved Avdeling for Nervøse på Lovisenberg Diakonale Sykehus i 1948. Denne stillingen hadde han til han 1. januar 1958 ble overlege ved Modum Bads Nervesanatorium. Ved Modum Bad var Johnsen en av få i Norge som, etter spesialtillatelse fra helsedirektøren, brukte LSD i sin pasientbehandling.
Han var en etterspurt foredragsholder og gjennomførte mange foredragsreiser. Han var sekretær i Norsk Psykiatrisk forening fra 1945 til 1951, tilsynslege i AA fra 1947 til 1967. Fra 1945 til 1949 var han formann i Det Norske Misjonsforbund. 
Til 70-årsdagen i 1975 ble det gitt ut festskrift med bidrag fra flere kjente navn innen norsk og internasjonal psykisk behandling og sjelesorg.  Visjon og vilje ble redigert av Harald Frøshaug, David Kvebæk og Ingerid S. Ravnsborg. (ISBN 82-07-00040-6)


== Bibliografi ==
"Sammen om ansvaret. Kristent syn på seksuallivet." 1980
"Samlivets vitaminer"
Kristen hjelp i seksuelle spørsmål
Nervøsitet og kristenliv 1964
Fra angst til trygghet 1967
Det gjelder ditt ekteskap 1971
Vi bygger Nervesanatorium 1958
Nervesanatoriet bygger videre 1963
Familien i sentrum 1968
Psykoterapi I-III (sammen med R. Alnæs) 1966, 1968 og 1971


== Referanser ==


== Kilder ==
Alfred Hauge: Plogmann og såmann – Gordon Johnsen Oslo 1976 ISBN 82-531-4103-3


== Eksterne lenker ==
Nær Gordon-opplevelse på Modum Bad
Olavskirken 30 år
Fylkesvei 4266

Fylkesvei 4266 går mellom Skolpura og Drange i Eigersund kommune.
Frem til 2019 hadde veien betegnelsen fylkesvei 78.


== Kommuner og knutepunkter ==

 EigersundDrangeveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4266
(no) Statens vegvesen – trafikkmeldinger
Mercyful Fate (album)

Mercyful Fate er en EP fra Mercyful Fate, og er bandets første musikkutgivelse.
Albumet er også kjent under navnet Nuns Have No Fun. Albumet inneholder fire spor og ble innspilt og mikset hos Stone Studio i Nederland. Det ble utgitt på plateselskapet Rave On Records i 1982. Albumet ble senere gitt ut som en del av albumet The Beginning (1987)


== Sporliste ==
Side A
«A Corpse Without a Soul» (Shermann/Diamond) – 6:53
«Nuns Have No Fun» (Shermann-Denner/Diamond) – 4:17Side B
«Doomed by the Living Dead» (Shermann/Diamond) – 5:06
«Devil Eyes» (Shermann/Diamond) – 5:48


== Personell ==
King Diamond – vokal
Hank Shermann – gitar
Michael Denner – gitar
Timi Hansen – bassgitar
Kim Ruzz – slagverk


== Eksterne lenker ==
(en) Mercyful Fate på Discogs 
(en) Mercyful Fate på MusicBrainz 
(en) Mercyful Fate på Encyclopaedia Metallum 
(en) Mercyful Fate på AllMusic
Widex

Widex er et dansk selskap som produserer høreapparater. Selskapet ble etablert i 1956 av Christian Tøpholm og Erik Westermann og hadde per 2008 rundt 1850 ansatte på verdensbasis. Hovedkontoret ligger i Værløse i Danmark, hvor også det meste av forskning, produktutvikling og administrasjon foregår. 
Widex har egne fabrikker i Helsinge nord på Sjælland og i Verviers i Belgia.
Selskapet står som sponsor for prisen WIDEX Sportsman and Sportswoman of the Year. Prisen er en årlig utmerkelse som det internasjonale idrettsforbundet for døve, International Committee of Sports for the Deaf, ICSD, tildeler årets beste døve idrettsutøver. 


== Eksterne lenker ==
Widex hjemmeside
Widex hørselstest
Kommunal vei 1046 (Sokndal)

Kommunal vei 1046 i Sokndal går mellom Hauge og Nedre Lauvås i Sokndal kommune. Veien er 1,1 km lang.
Veien har blitt omklassifisert fra fylkesvei 37 til kommunal veg.


== Kommuner og knutepunkter ==

 SokndalÅrstadveien 


== Eksterne lenker ==
Vegvesenets vegkart
Taygete

For Jupiters måne, se Taygete (måne), for stjernen i Pleiadene, se Taygeta.Taygete (gresk: Ταϋγέτη, Taygetê; «av fjellet Taygetos») var i henhold til gresk mytologi en fjellnymfe som var datter av Atlas og nymfen Pleione. Hun var en av pleiadene, en av følgesvennene til gudinnen Artemis, i hennes arkaiske rolle som «dyrenes matmor» (potnia theron). Som navnet hennes avslører var fjellet Taygetos i Lakedaimonia (Lakonia) på halvøya Peloponnes i det sørlige Hellas, dedikert til gudinnen. Det ble betraktet som Taygetes tilholdssted og fikk sitt navn etter henne.


== Myten om dådyret ==

Taygete ble elsket av Zevs, og ble mor til Lakedaimon, stamfar til kongene av Sparta. Etter hvert som Zevs overvant de lokale nymfene, én etter én, forfulgt han Taygete. I henhold til en del tradisjoner nektet Taygete å la seg bli omfavnet av Zevs, og for å beskytte nymfen mot gudens pågående tilnærmelser, forvandlet Artemis henne til et dådyr. Taygete viste sin takknemlighet overfor Artemis ved å dedikere til henne den keryneiske hind (gresk: Ελαφος Κερυνιτις, Elaphos Kerynitis) med de gylne horn.Myten om dådyret er behandlet i verket Bibliotheke og av Pindaros' olympiske sang 3. Denne hinden kunne springe raskere enn en Artemis' piler. Ethvert skille mellom Taygete i hennes menneskelige form og hennes dådyrform er uklart: nymfen som jaktet på dådyret i selskap med Artemis er dådyret i seg selv. Slik Pindaros oppfattet myteelementet i hans tredje olympiske ode: «dådyret med de gylne horn, som Taygete hadde innskrevet som en hellig dedikasjon til Artemis Orthosia» («Artemis den rettenkende»), var selve den keryneiske hinden som Herakles senere jaktet på og til sist fanget, ble ett av Herakles' tolv storverker. For Pindaros, som var en meget velinformert mytograf, antyder at det mytiske dådyret, selv da det var drept og ofret til Artemis, også fortsatte å eksistere, for så å bli jaktet på igjen. Den ungarske mytografen Karl Kerenyi slo fast at «Det er ikke lett å skille mellom det guddommelige villdyret, heltinnen, og gudinnen.»


== Avkom ==
I henhold til Pausanias greide Zevs å gjøre Taygete gravid, og hun fødte Lakedaimon, den mytiske grunnleggeren av Sparta. En del tradisjoner hevder at med Tantalos ble hun mor til Pelops, men flere andre kvinneskikkelser har vært nevnt som moren, blant annet Dione. Lakedaimon skal ifølge sagnet ha giftet seg med gudinnen Sparta, datter av Eurotas, og Lakedaimon oppkalte byen etter sin hustru. Som omreisende hadde Pausanias sett voldtekten av Taygete bli framstilt på Apollon-tronen i byen Amykles: «For å beskrive relieffene: ... Poseidon og Zevs bærer Taygete, datteren til Atlas. (...) Der finnes også relieffer av Atlas.»


== Referanser ==


== Litteratur ==
Ruck, Carl A.P., & Staples, Danny (1994): The World of Classical Myth, Carolina Academic Press
Peck, Harry Thurston (1898): «Taygete», Harpers Dictionary of Classical Antiquities
Robbins, Emmet (vinter 1982): «Heracles, the Hyperboreans, and the Hind: Pindar, 'OL.' 3», Phoenix 36.4 s. 295–305.


== Eksterne lenker ==
«Taygete», Theoi Project
Frank Keeping

Frederick «Frank» Keeping (født 1867, død 1950) var en britisk syklist som deltok i de første moderne olympiske lekene i Athen i 1896.
Keeping kom på andreplass i sykling under OL 1896 i Athen i 12 timersrittet. Det var kun to deltakere, av de sju syklistene som startet, som fullførte. Adolf Schmal fra Østerrike ble olympisk mester med 314,997 kilometer kun en runde mer enn Keeping som syklet 314,664 kilometer.
Keeping deltok også på 333 meter sprint, han endte på femteplass.


== OL-medaljer ==
1896  Athen -  Sølv i sykling, 12 timersritt


== Eksterne lenker ==
(en) Frank Keeping – Olympics.com 
(en) Frank Keeping – Olympic.org 
(en) Frank Keeping – Olympedia 
(en) Frank Keeping – Sports-Reference (OL-resultater – arkivert) 
(en) Frank Keeping – databaseOlympics.com (arkivert)
August von Gödrich

August von Gödrich (født 25. september 1859, død 16. mars 1942) var en tysk syklist som deltok i de første moderne olympiske lekene i Athen i 1896.
Von Gödrich kom på andreplass i sykling, landeveisritt, under OL 1896 i Athen. Aristidis Konstantinidis fra Hellas ble olympisk mester i det 87 kilometer lange landeveisrittet som gikk fra Athen til Marathon og tilbake til Athen.


== OL-medaljer ==
1896  Athen -  Sølv i sykling, landeveisritt  Tyskland


== Eksterne lenker ==
(en) August von Gödrich – Olympics.com 
(en) August von Gödrich – Olympic.org 
(en) August von Gödrich – Olympedia 
(en) August von Gödrich – Sports-Reference (OL-resultater – arkivert) 
(en) August von Gödrich – databaseOlympics.com (arkivert) 
(en) August von Gödrich – ProCyclingStats 
(en) August von Gödrich – Cycling Archives
Braunvieh

Braunvieh er en sveitsisk kurase.  Gjennomsnittsvekt for voksne kyr er på 550-750 kg. Årsavdråtten for melk ligger mellom 6500 og 10 000 kg.  Rasen er brun av farge.
Det systematiserte avslarbeidet startet i den  sveitsiske kantoen Schwyz, baserte på ulike typer av brunt fe i kantonen. Rasen spredte seg til flere deler av Sveits, og i 1897 ble det opprettet et eget avlslag. Rasen ble fra 1869  eksportert til Amerika, og dannet grunnlaget for den amerikanske rasen American Brown Swiss. Braunvieh er en viktig kommersiell rase i mange land.
Rasen har som avlsmål å gi kyr med lang levetid og godt tørrstoffinnhold tilpasset osteproduksjon


== Se også ==
Liste over kuraser
Ku


== Eksterne lenker ==
Braunvieh
Schweizerischer Braunviehzuchtverband
Schweizer Original Braunvieh
Edward Battell

Edward Battell var en britisk syklist som deltok i de første moderne olympiske lekene i Athen i 1896.
Battell kom på tredjeplass i sykling, landeveisritt, under OL 1896 i Athen. Aristidis Konstantinidis fra Hellas ble olympisk mester i det 87 kilometer lange landeveisrittet som gikk fra Athen til Marathon og tilbake til Athen foran tyske August von Gödrich.
Battell deltok også på 333 meter sprint, han endte på fjerdeplass og på 100 kilometer fullførte han ikke.


== OL-medaljer ==
1896  Athen –  Bronse i sykling, landeveisritt


== Eksterne lenker ==
(en) Edward Battell – Olympics.com 
(en) Edward Battell – Olympic.org 
(en) Edward Battell – Olympedia 
(en) Edward Battell – Sports-Reference (OL-resultater – arkivert) 
(en) Edward Battell – databaseOlympics.com (arkivert) 
(en) Edward Battell – ProCyclingStats 
(en) Edward Battell – Cycling Archives
Konstantinos Paspatis

Konstantinos Paspatis (gresk: Κωνσταντίνος Πασπάτης) var en gresk tennisspiller som deltok under sommer-OL i Athen i 1896.
Paspatis kom på delt tredjeplass singleturneringen under OL 1896 i Athen. Han tapte semifinalen mot John Pius Boland som siden vant finalen. Det ble ikke spilt noen kamp om tredjeplass, begge tapende semifinalistene, Paspatis og Momcsilló Tapavicza fra Ungarn, kom på tredjeplass. 
Paspatis deltok også i dobbelturneringen, der han kom på fjerdeplass sammen med Evangelos Rallis.


== OL-medaljer ==
1896  Athen -  Bronse i tennis, single herrer


== Referanser ==


== Eksterne lenker ==
(en) Konstantinos Paspatis – Olympedia 
(en) Konstantinos Paspatis – Sports-Reference (OL-resultater – arkivert) 
(en) Konstantinos Paspatis – databaseOlympics.com (arkivert) 
(gr) Konstantinos Paspatis – Hellas olympiske komité 
(en) Konstantinos Paspatis – ITF Tennis
Elisabeth Berge

Elisabeth Berge (født 27. november 1954, død 12. april 2020) var en norsk forretnings- og embetskvinne.
Hun ble uteksaminert som siviløkonom fra Norges Handelshøyskole i 1978, og som Master of Arts i økonomi fra University of California i 1979. Hun arbeidet i Olje- og energidepartementet fra 1981 til 1990, fra 1986 som departementskonstituert departementsråd. Deretter arbeidet hun i Statoil fra 1990 til 2004, fra 2001 som informasjonssjef. I 2004 ble hun utnevnt til departementsråd i Olje- og energidepartementet. Hun var departementsråd til høsten 2019 og gikk av med pensjon 1. mars 2020.Hun var styremedlem i Statnett fra 1992 til 2000 og Kavli Foundation fra 1999 til 2004.


== Referanser ==


== Eksterne lenker ==
Elisabeth Berge - Store norske leksikon
Momcsilló Tapavicza

Momčilo Tapavica eller Momcsilló Tapavicza (født 14. oktober 1872, død 10. januar 1949 i Pula) var en ungarsk sportsutøver som deltok under sommer-OL i Athen i 1896.
Tapavica kom på delt tredjeplass singleturneringen under OL 1896 i Athen. Han tapte semifinalen mot Dionysios Kasdaglis som siden tapte finalen til britiske John Pius Boland. Det ble ikke spilt noen kamp om tredjeplass, begge tapende semifinalistene, Tapavicza og Konstantinos Paspatis fra Hellas, kom på tredjeplass.  
Tapavicza deltok også i vektløfting, han kom på sjetteplass i tohåndsløft, og bryting, 


== OL-medaljer ==
 1896  Athen - Bronse i tennis, single herrer  Ungarn


== Referanser ==


== Eksterne lenker ==
(en) Momcsilló Tapavicza – Olympedia 
(en) Momcsilló Tapavicza – Sports-Reference (OL-resultater – arkivert) 
(en) Momcsilló Tapavicza – databaseOlympics.com (arkivert) 
(hu) Momcsilló Tapavicza – Ungarns olympiske komité 
(en) Momcsilló Tapavicza – ITF Tennis
Ivar Brandvold

Ivar Brandvold (født 1956) er en norsk forretningsmann.
Han ble uteksaminert fra Norges tekniske høgskole som sivilingeniør i mekanikk.
Han arbeidet deretter ved Kongsberg Engineering og deretter Norsk Hydro i 1984. Etter at han avanserte til boresjef i Norsk Hydro, sluttet han i 2007 og begynte som Chief Operating Officer i DNO ASA. Høsten 2009 sluttet Brandvold i DNO for å begynne som administrerende direktør i riggselskapet Fred. Olsen Energy.


== Referanser ==
DNO